
1.ชื่อโครงการ   ทำบุญตักบาตร  เนื่องในวันมาฆบูชา
2. หลักการและเหตุผล
                   วันมาฆบูชาเป็นวันสำคัญยิ่งทางพระพุทธศาสนา เนื่องด้วยเป็นวันที่พระอรหันต์จำนวน ๑,๒๕๐ องค์ มาประชุมพร้อมกันโดยมิได้นัดหมาย และพระอรหันต์เหล่านี้เป็นผู้ที่ได้รับการอุปสมบทจากพระพุทธเจ้าโดยตรง หรือเป็นที่รู้จักกันโดยทั่วไปว่าจาตุรงคสันนิบาต แปลว่า การประชุมที่พร้อมด้วยองค์ ๔ ซึ่งในวันดังกล่าวพระพุทธองค์ได้วางหลักการสำคัญของพระพุทธศาสนา ได้แก่ ไม่ทำความชั่ว ทำแต่ความดี ทำจิตใจให้บริสุทธิ์ ในการนี้พุทธศาสนิกชนจึงถือเป็นประเพณีที่จะบำเพ็ญกุศล บริจาคทาน รักษาศีล ฟังธรรม ปฏิบัติธรรม สวดมนต์ เวียนเทียนรอบพระอุโบสถ พระสถูปเจดีย์ เพื่อเป็นการสืบทอดเจตนารมณ์ และรักษาขนบธรรมเนียมประเพณีอันดีงามของพุทธศาสนิกชน โดยเฉพาะอย่างยิ่งเพื่อจรรโลงพระพุทธศาสนาอันเป็นศาสนาประจำชาติไทย ให้วัฒนาถาวรคู่ชาติไทยตลอดไป

3. วัตถุประสงค์

                   ๑. เพื่อรณรงค์ ปลูกจิตสำนึก ให้เด็ก เยาวชน ประชาชน ตระหนักถึงความสำคัญในวันมาฆบูชา

                   ๒.  เพื่อเสริมสร้าง ปลูกฝังคุณธรรมจริยธรรมแก่เด็ก เยาวชน ประชาชน ได้นำไปใช้ในชีวิตประชาชน

                   ๓. เพื่อจรรโลงสังคมไทยให้เป็นสังคมดีมีคุณธรรมจริยธรรมอย่างยั่งยืน โดยใช้มิติทางศาสนา

              ๔. เพื่อน้อมถวายเป็นพระราชกุศลแด่พระบาทสมเด็จพระเจ้าอยู่หัว
 
 4. เป้าหมาย
		เด็ก เยาวชน ประชาชนตำบลบ้านหาด
5. สถานที่จัดงาน
 	วัดกุ่ม  ตำบลบ้านหาด อำเภอบ้านลาด จังหวัดเพชรบุรี
6.  วิธีดำเนินกิจกรรม
            ทำบุญตักบาตร  รอบพระอุโบสถ วัดกุ่ม
  7. ประชาชนกลุ่มเป้าหมาย
         นักเรียน   นักศึกษา เด็ก และเยาวชน ประชาชน และเจ้าหน้าที่ของรัฐ 
 
8. ผู้รับผิดชอบโครงการ
 	ส่วนการศึกษา ศาสนาและวัฒนธรรม
 9. ผลที่คาดว่าจะได้รับ
        ๑. นักเรียน   นักศึกษา ประชาชน และเจ้าหน้าที่ของรัฐ ได้เข้าวัดปฏิบัติธรรม และทำกิจกรรมในวันสำคัญทางพระพุทธศาสนา
        ๒. พุทธศาสนิกชนเข้าใจพระพุทธศาสนาได้อย่างลึกซึ้ง นำหลักธรรมไปรับใช้ในการดำเนินชีวิตประจำวัน
        ๓. นักเรียน นิสิต นักศึกษา ประชาชน และเจ้าหน้าที่ของรัฐมีความรู้คู่คุณธรรม อยู่ในสังคมอย่างสันติสุข
        ๔. ประชาชนทุกหมู่เหล่าได้รับการพัฒนาคุณธรรมจริยธรรม ซึ่งเป็นฐานในการพัฒนาสังคมประเทศชาติให้มีความเจริญรุ่งเรืองสืบไป
ผู้เสนอโครงการ
         			  ลงชื่อ 
				     (นางสาวศิริพร   เอมดี)
	      			 นักวิชาการศึกษา  รักษาการ
     		             หัวหน้าส่วนการศึกษา ศาสนาและวัฒนธรรม
 
ผู้เห็นชอบโครงการ
                                 ลงชื่อ 
                                        (นายไพฤทธิ์   ตรัยรัตนสถิต)
                                  ปลัดองค์การบริหารส่วนตำบลบ้านหาด

ผู้อนุมัติโครงการ
                                ลงชื่อ 
                                              (นายผ่วน    เอมดี)
                               นายกองค์การบริหารส่วนตำบลบ้านหาด








